Витоша (Бистрица) II победи Левски-Раковски с 2:1 в дербито от 6-ия кръг на южната АОГ. В герой за домакините се превърна Димитър Кръстев. Юношата на Левски, който има дълъг стаж и в професионалния футбол, заби и двата гола за успеха. Точен за „сините“ беше техният играещ президент Станислав Ангелов – Пелето. Отново не се мина без грозни сцени. Най-опитният в редиците на гостите Бойко Величков получи червен картон, след като протестира бурно срещу съдията за неотсъдена дузпа срещу него.